การปฏิบัติต่อเส้นผมอย่างอ่อนโยน การจัดการกับเส้นผม
การดึงหรือจัดแต่งเส้นผมให้ตึงสามารถทำให้ผมร่วงได้ การจัดแต่งทรงหรือเล่นกับผมบ่อยเกินไปอาจทำให้ผมร่วงได้เช่นกัน เลือกทรงผมที่ไม่รัดตึงเพื่อลดการขาดหลุดร่วงและทำร้ายเส้นผม    หลีกเลี่ยงการถักเปียแน่นๆ และการใช้ที่ม้วนผมหรือกิ๊บติดผมแน่นๆ อย่าใช้ทรีตเม้นต์น้ำมันร้อนๆ บนเส้นผมเช่นกันเพราะมันทำร้ายเส้นผมและหนังศีรษะ หลีกเลี่ยงการเล่น การบิดหรือการดึงเส้นผมบ่อยๆ หากหวีของคุณซี่เล็กมากก็อาจจะดึงเส้นผมมากกว่าหวีแปรงซี่ห่างๆ การดึงเส้นผมทำให้ผมร่วง ควรใช้หวีซี่ห่างเพื่อการแปรงผมที่อ่อนโยนกว่า  ควรแปรงผมเบาๆ เสมอ ผมเปียกบอบบางกว่าผมแห้ง คุณต้องระวังเมื่อหวีหรือแปรงผมที่เปียกและห้ามดึงผมที่พันกัน การใช้อุปกรณ์ที่ร้อนๆ สามารถทำให้ผมเสียและหลุดร่วงมากขึ้นพยายามหลีกเลี่ยงการใช้อุปกรณ์ต่างๆ เช่น ไดร์เป่าผมหรือที่ม้วนผมไฟฟ้า หากคุณจำเป็นต้องใช้ไดร์เป่าผมก็ควรใช้ลมที่เย็นที่สุดเท่าที่จะทำได้ ผลิตภัณฑ์สำหรับเส้นผม แชมพูและครีมนวดบางชนิดจะช่วยให้เส้นผมดูสมบูรณ์และมีสุขภาพดี คุณอาจจะต้องลองผลิตภัณฑ์หลายๆ ตัวก่อนที่จะเจอตัวที่ได้ผลดีที่สุดกับเส้นผมและทรงผมของคุณ ลองมองหาคุณสมบัติเหล่านี้:  ผลิตภัณฑ์ที่ติดฉลากว่า “แชมพูที่ช่วยเพิ่มน้ำหนักของเส้นผม” หลีกเลี่ยง “แชมพูผสมครีมนวด” เพราะมันสามารถทำให้เส้นผมดูไม่สมบูรณ์หรือหนัก หลีกเลี่ยง “ครีมนวดเข้มข้น” เพราะมันหนักเกินไปและทำให้เส้นผมดูไม่สมบูรณ์ ลองหาครีมนวดที่เหมาะสำหรับผมธรรมดา ผลิตภัณฑ์ที่มีไบโอตินหรือซิลิก้าสามารถช่วยได้เช่นกัน ความเครียดสามารถทำให้ผมร่วงได้เพราะมันทำให้โพรงของเส้นผมเข้าสู่ภาวะพักตัวซึ่งก่อให้เกิดผมบาง ผมที่หลุดร่วงจากความเครียดสามารถแก้ได้ด้วยการลดความเครียด  แน่นอนว่าสิ่งนี้อาจทำได้ยากด้วยทารกที่เพิ่งเกิด เมื่อจำเป็นคุณก็ควรขอความช่วยเหลือจากคนใกล้ตัวให้มากที่สุดเท่าที่จะทำได้ บอกช่างผมให้ลองทำผมทรงใหม่ที่จะทำให้ผมของคุณดูเยอะมากขึ้น  จำไว้ว่าอาการผมร่วงหลังการตั้งครรภ์นั้นเป็นสิ่งชั่วคราวเท่านั้น และคุณจะสามารถกลับมาทำผมทรงเดิมได้เมื่อผมขึ้นมาใหม่ ผมที่ไว้ยาวจะเห็นได้ว่าผมบางลงชัดเจนกว่า อาหารของคุณอาจจะมีผลกระทบต่อสุขภาพของเส้นผม การทานอาหารบางชนิดอาจช่วยให้ผมมีสุขภาพดีได้ ลองสังเกตว่าอาหารที่ทานวิตามินและแร่ธาตุเหล่านี้หรือไม่:  โปรตีน เส้นผมสร้างจากโปรตีน การได้รับโปรตีนเพียงพอจากอาหารจะช่วยให้ผมแข็งแรง เหล็ก หากคุณทานเนื้อก็ควรทานเนื้อที่ไม่ติดมันเพื่อให้ร่างกายได้รับธาตุเหล็ก แหล่งธาตุเหล็กสำหรับผู้ที่ทานมังสวิรัติ ได้แก่ ถั่วเหลือง เมล็ดเลนทิลและผักโขม ฟลาโวนอยด์และสารต้านอนุมูลอิสระ ผักและผลไม้มีฟลาโวนอยด์และสารต้านอนุมูลอิสระซึ่งสามารถช่วยบำรุงเส้นผม อาหารเสริมบางชนิดนั้นเหมาะกับการทำให้ผมมีสุขภาพดีและแข็งแรง คุณสามารถบำรุงเส้นผมโดยการทานอาหารเสริมในขณะที่คุณรอให้ระดับฮอร์โมนและการเจริญเติบโตของเส้นผมกลับมาเป็นปกติ    ทานวิตามินบี วิตามินซี วิตามินอีและซิงค์ มีหลักฐานยืนยันว่าการทานไบโอตินและซิงค์และการใช้ครีมที่มีส่วนผสมของโคลเบตาโซล โพรพิโอเนตสามารถช่วยรักษาอาการผมร่วงได้  การทาน้ำมันลาเวนเดอร์ที่ผสมกับน้ำมันไธม์ โรสแมรี่และเซดาร์ วู้ดอาจจะช่วยรักษาอาการผมร่วงได้ หลังการตั้งครรภ์ ระดับของฮอร์โมนเอสโตรเจนจะต่ำกว่าปกติ ยาคุมกำเนิดชนิดฮอร์โมนสามารถเพิ่มระดับของฮอร์โมนเอสโตรเจนซึ่งอาจจะช่วยรักษาอาการผมร่วงหลังการตั้งครรภ์ได้  คุณต้องรออย่างน้อยสี่สัปดาห์หลังการคลอดบุตรก่อนจะเริ่มใช้ยาคุมกำเนิดชนิดฮอร์โมนเพราะการเริ่มทานยานี้เร็วเกินไปอาจจะเพิ่มการเกิดลิ่มเลือดได้ หากคุณกำลังให้นมบุตร คุณต้องรอจนกว่าปริมาณของน้ำนมมีเพียงพอเพราะการใช้ยาคุมกำเนิดชนิดฮอร์โมนสามารถรบกวนการสร้างน้ำนมได้
หลีกเลี่ยงการทำให้ผมตึง. ใช้หวีซี่ห่าง. ระวังความร้อน. ใช้ผลิตภัณฑ์ที่เหมาะกับเส้นผม. หลีกเลี่ยงความเครียด. ลองไว้ผมทรงใหม่. ระวังเรื่องอาหารการกิน. ทานอาหารเสริม. ลองทานยาคุมกำเนิดชนิดฮอร์โมน.
https://www.wikihow.com/Prevent-Hair-Loss-after-Pregnancy https://www.wikihow.com/Prevent-Hair-Loss-after-Pregnancy
Being Gentle With Your Hair Working With Your Hair